รัฐมนตรีช่วยว่าการกระทรวงเกษตรและสหกรณ์ ลงพื้นที่จังหวัดฉะเชิงเทรา เดินหน้ามอบหนังสืออนุญาต ส.ป.ก.4-01
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการดำเนินงานในพื้นที่จังหวัดฉะเชิงเทรา พร้อมมอบหนังสืออนุญาตให้เกษตรกรเข้าทำประโยชน์ในเขตปฏิรูปที่ดิน (ส.ป.ก. 4-01) และสัญญาเช่าที่ดินเพื่อเกษตรกรรม ณ ศูนย์การเรียนรู้เพื่อการปฏิรูปที่ดิน สาขาจังหวัดฉะเชิงเทรา อำเภอเมือง จังหวัดฉะเชิงเทรา ว่า สำนักงานการปฏิรูปที่ดินเพื่อเกษตรกรรม จังหวัดฉะเชิงเทรานั้น มีพื้นที่ประกาศเขตปฏิรูปที่ดิน 10 อำเภอ ได้แก่ อำเภอเมือง บางน้ำเปรี้ยว บางคล้า  บ้านโพธิ์ คลองเขื่อน ราชสาส์น พนมสารคาม แปลงยาว สนามชัยเขตและอำเภอท่าตะเกียบ มีเนื้อที่ 873,281 ไร่ ได้ดำเนินการจัดที่ดินให้เกษตรกรเข้าทำประโยชน์จำนวน 38,786 ราย 48,917 แปลง เนื้อที่ 695,727 ไร่ คงเหลือ 170,916 ไร่ และยังร่วมกับหน่วยงานอื่นๆ พัฒนาโครงสร้างพื้นฐาน สาธารณูปโภค ส่งเสริมพัฒนาอาชีพ พัฒนาคุณภาพชีวิตและสนับเงินทุนกองทุนปฏิรูปที่ดิน เพื่อสร้างรายได้และอาชีพ ทำให้เกษตรกรมีรายได้ที่มั่นคง มีคุณภาพชีวิตที่ดีโดยในวันนี้ ได้มามอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01)ให้แก่พี่น้องเกษตรกร จำนวน 10 ราย และมอบสัญญาเช่าที่ดินเพื่อเกษตรกรรม  ที่ ส.ป.ก.จัดซื้อ จำนวน 10 ราย ทั้งยังเยี่ยมชมนิทรรศการพืชสมุนไพรและการปลูกไผ่แปลงใหญ่ตามมาตรฐาน GAP รับฟังรายงานความคืบหน้าการขับเคลื่อนโครงการปลูกพืชสมุนไพรการขยายพันธ์พืช พัฒนาการผลิตและตลาดพืชสมุนไพรในเขตปฏิรูปที่ดินภาคตะวันออก จังหวัดฉะเชิงเทราด้วย เพื่อเป็นทางเลือกในการทำเกษตร ที่จะสามารถให้เกษตรกรพึ่งพาตนเองได้จังหวัดฉะเชิงเทรา เป็นจังหวัดที่ตั้งอยู่ในจุดยุทธศาสตร์ที่มีความสำคัญ เชื่อมโยงระบบโครงสร้างพื้นฐานและโลจิสติกส์ มีศักยภาพการพัฒนาเศรษฐกิจการค้า การลงทุนและอุตสาหกรรม ดังวิสัยทัศน์ที่ว่า “ฉะเชิงเทราเชื่อม EEC สู่เมืองที่อยู่อาศัยชั้นดี” ภายใต้การพัฒนาแบบจำแนกเชิงพื้นที่ “อุตสาหกรรมสีเขียว ท่องเที่ยวเชิงวัฒนธรรม แหล่งผลิตสินค้าเกษตรปลอดภัย สังคมมีคุณภาพ ป่าและน้ำอุดมสมบูรณ์” ซึ่งเป็นโอกาสสำคัญในการแข่งขันด้านการผลิต การแปรรูปและการส่งออกของภาคการเกษตร